UFC er með bardagakvöld í Washington DC í kvöld . Í aðalbardaga kvöldsins mætast þeir Alistair Overeem og Jairzinho Rozenstruik en hér má sjá hvenær bardagarnir byrja . Fyrsti bardagi kvöldsins hefst kl. 22:30 en aðalhluti bardagakvöldsins hefst kl. 2:00 . Allir bardagarnir eru aðgengilegir á Fight Pass rás UFC á Íslandi . Það eru fullt af áhugaverðum bardögum á dagskrá í kvöld . Aðalbardagi kvöldsins verður alvöru þungavigtarslagur þar sem hinn óreyndi Jarizinho mætir reynsluboltanum Alistair Overeem . Getur Rozenstruik rotað Overeem ? Cynthia Calvillo var alltof þung í vigtuninni í gær en hún mætir Marina Rodriguez í næstsíðasta bardaga kvöldsins . Þetta er í annað sinn sem Calvillo nær ekki vigt í þremur síðustu bardögum sínum . Thiago Alves mætir Tim Means en Alves átti að mæta Gunnari Nelson í september áður en Alves þurfti að draga sig úr bardaganum . Þá verður áhugavert að sjá frumraun Mallory Martin í UFC en hún barðist við Sunnu Rannveigu í Invicta árið 2017 þar sem Sunna sigraði . ESPN upphitunarbardagar ( hefjast á miðnætti )